Stasjonen gikk to år etter grunnleggelsen under navnet før den i 1921 fikk den nåværende navneformen. Fra grunnleggelsen og opp igjennom hele etterkrigstiden fungerte Jessnes stasjon som et knutepunkt for jordbruk og industri i området med resten av landet. Blant annet lå det en mølle og potetmelfabrikk like i nærheten av stasjonsområdet, som det fortsatt kan sees rester av. Selve stasjonsbygningen ble tegnet av jernbanearkitekten Paul Due og ble oppført i sveitserstil med dragehoder på mønene og langsliggende panel i hvit utførelse.